b'\n_START_ARTICLE_\nCordierita\n_START_SECTION_\nCaracter\xc3\xadstiques\n_START_PARAGRAPH_\nSegons la classificaci\xc3\xb3 de Nickel-Strunz, la cordierita pertany a "09.CJ - Ciclosilicats amb enlla\xc3\xa7os senzills de 6 [Si\xe2\x82\x86O\xe2\x82\x81\xe2\x82\x88]\xc2\xb9\xc2\xb2\xe2\x81\xbb (sechser-Einfachringe), sense anions complexos a\xc3\xafllats" juntament amb els seg\xc3\xbcents minerals: bazzita, beril, indialita, stoppani\xc3\xafta, sekanina\xc3\xafta, combe\xc3\xafta, imandrita, kazakovita, koashvita, lovozerita, tisinalita, zirsinalita, litvinskita, kapustinita, baratovita, katayamalita, aleksandrovita, dioptasa, kostylevita, petarasita, gerenita-(Y), odintsovita, mathewrogersita i pezzotta\xc3\xafta.\n_START_SECTION_\nNom i descobriment\n_START_PARAGRAPH_\nLa cordierita va ser descoberta l\'any 1812, i va ser anomenada aix\xc3\xad pel mineralogista franc\xc3\xa8s Louis Cordier (1777\xe2\x80\x931861).\n_START_SECTION_\nVarietat gemma\n_START_PARAGRAPH_\nLa varietat iolita, \xc3\xa9s una varietat transparent que sovint s\'empra com a gemma. El nom iolita prov\xc3\xa9 del grec i significa color lila. Un altre nom antic \xc3\xa9s dichro\xc3\xafta, que en grec significa roca de dos colors, en refer\xc3\xa8ncia al seu marcat pleocroisme. Tamb\xc3\xa9 s\'ha anomenat safir d\'aigua i br\xc3\xbaixola dels vikings, ja que els vikings l\'utilitzaven com a br\xc3\xbaixola. Aix\xc3\xb2 es feia determinant la direcci\xc3\xb3 de les ones polaritzades de la llum. A partir dels angles de la llum amb el mineral, es podia saber la posici\xc3\xb3 del Sol en cas de boira o n\xc3\xbavols, que al nord d\'Europa \xc3\xa9s tant freq\xc3\xbcent._NEWLINE_Els colors de la iolita varien des del blau safir o el blau - lila fins al gris groguenc o el blau cel. A vegades aquesta varietat s\'utilitza com a un substitut del safir m\xc3\xa9s barat. Un altre nom per a la iolita \xc3\xa9s steinheilita, per Fabian Steinheil, el governador militar rus de Finl\xc3\xa0ndia qui va descriure que el mineral no era quars sin\xc3\xb3 un altre mineral.'